Catherine Deneuve

Ketrina Deniov (, tikrasis vardas – Catherine Fabienne Dorléac; g. 1943 m. spalio 22 d. Paryžiuje) – prancūzų aktorė, prodiuserė ir buvęs modelis, per savo karjerą pelniusi 14 Cezario nominacijų ir pagal šį skaičių nusileidžia tik Isabelle Huppert (16 nominacijų).

Biografija 

Ketrina gimė Paryžiuje, teatro aktorių Maurice Dorléac ir Renée Simonot šeimoje. Ji taip pat turi dvi seseris – Françoise Dorléac (1942–1967) ir Sylvie Dorléac (g. 1946) bei seserį Danielle (g. 1937) iš motinos ankstesnės santuokos. Motinos mergautinė pavardė buvo Deneuve ir Ketrina ėmė ją naudoti norėdama išsiskirti iš kitų seserų, kurios taip pat tapo aktorėmis.

1957 m. Ketrina kartu su seserimis Sylvie ir Danielle atliko nedidelius vaidmenis filme „Les Collégiennes“. 1960 m. režisierius Roger Vadim pakvietė ją į savo juostą „L'Homme à femmes“, o jos kūrimo metu pažintis su Jacques Demy padėjo gauti vaidmenį miuzikle „Les Parapluies de Cherbourg“, atnešusį pripažinimą visoje šalyje. Vėliau sekė garsių to meto režisierių kvietimai ir Ketrina vienas po kito filmavosi juostose, įtvirtinusiose jos, kaip kino žvaigždės, statusą: „Repulsion“ (rež. Roman Polanski, 1965), „Dienos gražuolė“, „Tristana“ (rež. Luis Buñuel, 1967 ir 1970). 

1969 m. Ketrina sulaukė kvietimo vaidinti filme „Jos Didenybės slaptojoje tarnyboje“, tačiau jo atsisakė ir vaidmuo atiteko Dianai Rigg.

7 ir 8 dešimtmetyje aktorė pasirodė pirmuose filmuose anglų kalba: romantinėje komedijoje „April Fools“ su Jack Lemmon (1969), kriminalinėje dramoje „Hustle“ su Burt Reynolds (1975). 1979 m. ji turėjo vaidinti režisieriaus Alfred Hitchcock filme „The Short Night“, tačiau  dėl šio mirties jis taip ir nebuvo sukurtas.
 
1983 m. Ketrina vaidino siaubo filme „Alkis“ kartu su David Bowie ir Susan Sarandon. 1988 m. ji pirmą kartą tapo prodiusere kuriant filmą su Gérard Depardieu „Drôle d'endroit pour une rencontre“.

1993 m. už vaidmenį „Indokinija“ Ketrina buvo nominuota Oskarui ir yra viena iš 12 taip įvertintų prancūzių aktorių. 1995 m. ji buvo tarp kandidačių vaidinti filme „Medisono grafystės tiltai“ su Clint Eastwood, bet vaidmuo galiausiai atiteko Meryl Streep.

2000 m. kartu su atlikėja Björk nusifilmavo režisieriaus Lars von Trier filme „Šokėja tamsoje“. 2001 m. Holivude pasirodė nuotykių filmas „Muškietininkas“, kuriame Ketrina vaidino Prancūzijos karalienę. 

2006 m. aktorė Sharon Stone norėjo, kad Ketrina atliktų vieną iš vaidmenų filme „Esminis instinktas 2“, tačiau ši atsisakė ir vaidmeniui buvo pakviesta Charlotte Rampling.

2006 m. aktorė buvo Venecijos kino festivalio žiuri pirmininkė.

2008 m. pasirodžiusi juosta „Un conte de Noël“ buvo jos 100-asis vaidmuo kine.

Kita veikla 

1963 ir 1965 m. Ketrinos aktai buvo spausdinami žurnale „Playboy“. 8 dešimtmetyje ji buvo kvepalų Chanel No. 5 reklaminis veidas, o 1985–89 m. jos atvaizdas naudotas Prancūzijos laisvės simbolio Marianos prototipui.

1986 m. aktorė išleido savo pavarde pavadintą kvepalų seriją. 

Ketrina ilgus metus buvo dizainerio Yves Saint Laurent mūza – pastarasis siuvo jai drabužius filmams „Dienos gražuolė“, „La Chamade“, „La sirène du Mississipi“, „Un flic“, „Liza“ ir „Alkis“.

2001 m. ji tapo kompanijos „L'Oréal Paris“ reklaminiu veidu, o 2007 m. pradėjo bendradarbiauti su „Louis Vuitton“. 

Ketrina yra aktyvi labdaringų organizacijų narė, taip pat palaiko „Amnesty International“ kovą prieš mirties bausmę.

Asmeninis gyvenimas 

Aktorė laisvai kalba prancūziškai, itališkai ir angliškai, šiek tiek ispaniškai. 

Oficialiai buvo ištekėjusi vieną kartą, už fotografo David Bailey (1965–1972). Turi du vaikus, kurie tapo aktoriais: Christian Vadim, kurio susilaukė su režisieriumi Roger Vadim ir Chiara Mastroianni, kurios tėvas – italų aktorius Marcello Mastroianni.  

Kurį laiką gyveno su airiu kinematografininku Hugh Johnson, su kuriuo susipažino kuriant filmą „Alkis“.

Kita informacija 

Per savo karjerą Ketrina kartu su Gérard Depardieu vaidino 10-yje filmų, o su dukterimi Chiarra Mastroianni – 8-se.

Rinkinyje „1001 filmas, kurį turite pamatyti iki mirties“ yra 7 jos filmai.

Žurnalas „Empire“ 1995 m. ją išrinko tarp 100 seksualiausių visų laikų kino aktorių (38 vieta).

1995 m. Ketrina laimėjo teismo procesą prieš lesbietėms skirtą žurnalą „Deneuve“, leidžiamą San Franciske. Šis vėliau pakeitė pavadinimą į „Curve“.

Atlikėjas Juan Antonio Canta yra įrašęs dainą, pavadintą „Catherine Deneuve“.

Aktorė buvo UNESCO Geros valios ambasadorė, bet atsistatydino 2003 m. protestuodama prieš Angolos verslininko Pierre Falcone nominavimą.

Apdovanojimai ir nominacijos

Cezario apdovanojimas

Festivalių apdovanojimai

Kiti apdovanojimai

Filmografija

Kinas 

 1956 : Les Collégiennes 
 1959 : Les Petits Chats 
 1960 : Les portes claquent 
 1960 : L'Homme à femmes 
 1961 : Les Parisiennes 
 1962 : Et Satan conduit le bal 
 1962 : Le Vice et la Vertu 
 1963 : Vacances portugaises 
 1963 : Les Plus Belles Escroqueries du monde 
 1964 : Les Parapluies de Cherbourg 
 1964 : La Chasse à l'homme 
 1964 : Un monsieur de compagnie 
 1964 : Avec amour et avec rage 
 1965 : Le Chant du monde 
 1965 : Répulsion 
 1965 : La Vie de château 
 1965 : Das Liebeskarussell
 1966 : Les Créatures 
 1967 : Les Demoiselles de Rochefort 
 1967 : Dienos gražuolė
 1967 : Benjamin ou les Mémoires d'un puceau 
 1968 : Manon 70
 1968 : La Chamade 
 1968 : Mayerling 
 1969 : La Sirène du Mississipi 
 1969 : April fools
 1969 : Tout peut arriver 
 1970 : Tristana 
 1970 : Peau d'âne 
 1971 : Ça n'arrive qu'aux autres 
 1971 : La Cagna
 1972 : Un flic 
 1972 : L'Événement le plus important depuis que l'homme a marché sur la Lune 
 1972 : Henri Langlois (dokumentinis)
 1973 : Touche pas à la femme blanche ! 
 1974 : Fatti di gente perbène
 1974 : Zig-Zig 
 1974 : La Femme aux bottes rouges 
 1975 : Agresija
 1975 : Hustle
 1975 : Le Sauvage 
 1976 : Si c'était à refaire 
 1976 : Coup de foudre 
 1976 : Anima persa
 1977 : Žygiuok arba mirk
 1977 : Namelis 
 1978 : L'Argent des autres 
 1978 : Écoute voir 
 1978 : Ils sont grands, ces petits 
 1979 : À nous deux 
 1979 : Courage fuyons 
 1980 : Le Dernier Métro 
 1980 : Je vous aime 
 1981 : Le Choix des armes 
 1981 : Hôtel des Amériques 
 1982 : Le Choc 
 1983 : L'Africain 
 1983 : The Hunger
 1984 : Le Bon Plaisir 
 1984 : Fort Saganne 
 1984 : Paroles et musique 
 1986 : Tikėkimės, kad tai mergaitė 
 1986 : Le Lieu du crime 
 1987 : Agent trouble 
 1987 : Drôle d'endroit pour une rencontre 
 1988 : Fréquence meurtre 
 1990 : La Reine blanche 
 1991 : Contre l'oubli  
 1992 : Indochine 
 1993 : Ma saison préférée 
 1994 : La Partie d'échecs 
 1995 : Les Cent et Une Nuits de Simon Cinéma 
 1995 : O Convento
 1996 : Généalogies d'un crime 
 1996 : Les Voleurs 
 1998 : Place Vendôme 
 1999 : Pola X 
 1999 : Belle-maman 
 1999 : Le Vent de la nuit 
 1999 : Est-Ouest 
 1999 : Le Temps retrouvé 
 1999 : The Book That Wrote Itself 
 2000 : Dancer in the Dark 
 2001 : Huit femmes 
 2001 : D'Artagnan 
 2001 : Le Petit Poucet 
 2001 : Vou para casa
 2001 : Absolument fabuleux 
 2002 : Au plus près du paradis 
 2003 : Um filme falado
 2004 : Les Temps qui changent 
 2004 : Rois et Reine 
 2005 : Palais Royal! 
 2006 : Le Concile de pierre 
 2006 : Le Héros de la famille 
 2007 : Après lui 
 2008 : Un conte de Noël 
 2008 : Mes stars et moi 
 2008 : Je veux voir 
 2009 : Cyprien 
 2009 : La Fille du RER 
 2009 : Bancs publics (Versailles Rive-Droite) 
 2009 : Mères et filles 
 2010 : L'Homme qui voulait vivre sa vie 
 2010 : Potiche 
 2011 : Les Yeux de sa mère de Thierry Klifa - Lena Weber
 2011 : Les Bien-aimés 
 2012 : Asteriksas ir Obeliksas: Jos Didenybės tarnyboje 
 2012 : Les Lignes de Wellington 
 2012 : O Theos agapaei to haviari
 2013 : Elle s'en va 
 2014 : Dans la cour 
 2014 : L'Homme qu'on aimait trop 
 2014 : Trois cœurs 
 2015 : La Tête haute
 2015 : Le Tout Nouveau Testament 
 2016 : Le Cancre 
 2017 : Sage femme de Martin Provost - Béatrice
 2017 : Bonne Pomme 
 2017 : Tout nous sépare 
 2018 : Mauvaises herbes 
 2019 : La Dernière folie de Claire Darling 
 2019 : L’Adieu à la nuit 
 2019 : Joyeux anniversaire 
 2019 : La Vérité

Trumpametražiai filmai 
 1961 : Ça c'est la vie 
 1968 : Vienna: The Years Remembered 
 1996 : Court toujours: L'Inconnu 
 1997 : Sans titre  
 2017 : Naissance d'une étoile 
 2017 : Belle à croquer

Dokumentiniai filmai 
 1972 : Le Dernier Cri des Halles 
 1981 : Reporters 
 1986 : Norma Jean, dite Marilyn Monroe
 1989 : Frames from the edge : Helmut Newton
 1993 : Les demoiselles ont eu 25 ans 
 1995 : L'Univers de Jacques Demy 
 1997 : Pierre and Gilles, Love Stories
 2000 : Von Trier's: 100 ojne 
 2001 : Clouds: letters to my son
 2002 : The Kids Stays in the Picture 
 2002 : Yves Saint-Laurent, 5 avenue Marceau 75116 Paris 
  2009 : Lettre à Anna

Televizija 
 2003 : Princesse Marie 
 2003 : Le Génie français 
 2003 : Les Liaisons dangereuses (miniserialas)
 2006 : Nip/Tuck (miniserialas)
 2007 : Suddenly Gina

Šaltiniai

Nuorodos 

 IMDb profilis

Prancūzijos aktoriai